אנקאנטו

אנקאנטו (בספרדית: Encanto, בתרגום חופשי: כישוף) הוא שמו של הסרט ה-60 בסדרת סרטי האנימציה הקלאסיים של אולפני ההנפשה של וולט דיסני. עלילתו סבה סביב נערה צעירה מקולומביה, היחידה מבין בני משפחתה שהיא נטולת כוחות כישוף. את הסרט ביימו ביירון הווארד וג'ארד בוש, שעבדו בצוותא גם על "זוטרופוליס". לין-מנואל מירנדה, שהלחין את פס הקול של הסרט "מואנה", הלחין גם את פסקול הסרט הנוכחי. בסרט נכלל השיר "We Don't Talk About Bruno", שזכה להצלחה רבה והגיע למקום הראשון במצעד של מגזין בילבורד, בילבורד הוט 100. הסרט יצא לאקרנים ב-24 לנובמבר 2021. הסרט זכה בפרס באפט"א לסרט האנימציה הטוב ביותר בטקס פרסי האקדמיה הבריטית לקולנוע ה-75, בפרס אנני לפסקול הטוב ביותר בטקס פרסי אנני ה-49, בפרס גלובוס הזהב לסרט הטוב ביותר - הנפשה בטקס פרסי גלובוס הזהב ה-79 ובפרס אוסקר לסרט המונפש הטוב ביותר בטקס פרסי אוסקר ה-94. כמו כן הסרט קיבל מועמדות לפרס אנני לסרט הטוב ביותר בטקס פרסי אנני ה-49. בעקבות פלישה של כוחות צבאיים לכפר שלהם, נאלצים פדרו ואבואלה מדריגל, זוג נשוי צעיר, לברוח מביתם בכפר הקולומביאני עם שלישיית התינוקות שלהם - חולייטה, פפה וברונו. הפולשים הורגים את פדרו, אבל הנר של אבואלה מניס את הפולשים באופן קסום ויוצר את הקאסיטה, בית חי עבור המשפחה שממוקם באנקאנטו, אזור קסום המוקף בהרים גבוהים. חמישים שנה לאחר מכן, כפר חדש משגשג תחת הגנת הנר, והקסם בו מעניק כישרונות וכוחות קסם לכל צאצא ממשפחת מדריגל בגיל חמש, איתם הוא אמור לשרת את הקהילה הכפרית. עם זאת, ברונו שנרדף בעקבות כישרונו לחזות את העתיד, נעלם לפני עשר שנים. מירבל, בתה הצעירה בת ה-15 של חולייטה, לא קיבלה כשרון כלל בלי סיבה מוסברת. בערב בו אנטוניו בן החמש מקבל את היכולת לתקשר עם חיות, מירבל מבחינה בסדק בקאסיטה ושמה לב שהנר מהבהב, אך אזהרותיה לא נשמעות. לאחר שהיא מאזינה לאבואלה מתפללת ומביעה חשש לקסם ולגורל האנקאנטו, מירבל מחליטה להציל את הנס ואת הקסם. ביום הבא, היא מדברת עם אחותה החזקה במיוחד לואיזה, שמתוודה בפניה על הלחץ שמופעל עליה ומציעה למירבל לחפש פתרון לבעיה בחדרו של ברונו, המגדל האסור בקאסיטה. היא מספרת לה ששמעה את הבוגרים של המשפחה משוחחים על נבואה שניבא הנוגעת בדבר, אך איש אינו יודע את מה שנאמר בה. בחדרו של ברונו, מירבל מגלה מערה הנוטה לנפול ובורחת משם עם שברי זכוכית ירוקה, המתגלים כשברי הנבואה. מחוץ לחדר, לואיזה מגלה כי הכוח שלה נחלש. בעוד המשפחה מזכירה למירבל למה אסור לדבר על ברונו, מירבל מגלה בשברי הזכוכית תמונה שלה עם הקאסיטה הסדוקה מאחוריה. בהמשך אותו ערב, איזבלה, אחותה הגדולה של מירבל בעלת היכולת להצמיח פרחים, מתכוננת להצעת הנישואים שלה עם השכן שלה, מריאנו גוזמן. במהלך ארוחת הערב של מריאנו עם משפחת מדריגל, דולורס, בעלת יכולת שמיעה על-טבעית, מספרת לכולם על הגילויים האחרונים של מירבל, מה שגורם לקאסיטה להיסדק פעם נוספת, ובכך נהרסת הצעת הנישואין של מריאנו לאיזבלה. בתוך כל הבלאגן, מירבל עוקבת אחרי קבוצת עכברושים דרך מעבר סודי מאחורי תמונה ובו היא מגלה את ברונו. ברונו מגלה כי הוא מעולם לא עזב את הבית, וכי הוא החליט להיעלם בעקבות חיזיון הזכוכית על מירבל והקאסיטה הנסדקת ולשבור אותו על מנת שמירבל לא תיפגע. בחדרו של אנטוניו, ברונו חוזה חיזיון נוסף, בו חיבוק של מירבל ואיזבלה אחותה מחזק את להבת הנר. מירבל מתנצלת בפני איזבלה, וזו מתוודה בפניה כי היא אינה רוצה להתחתן עם מריאנו וכי היא עושה זאת רק כדי לשמור על התדמית שלה כילדה המושלמת. מירבל עוזרת לאיזבלה לפתח את כוחותיה והשתיים מתחבקות, אך אבואלה שרואה את השתיים מאשימה את מירבל בהשפעה רעה על בני המשפחה רק בגלל שהיא לא קיבלה כישרון מיוחד. מירבל רבה עם אבואלה ומאשימה אותה ביצירת לחץ על כל בני המשפחה, שאף פעם לא יעמדו בדרישותיה המוגזמות. במהלך הוויכוח הקאסיטה נסדקת עוד יותר עד שהיא קורסת לגמרי ולהבת הנר נכבית, ובכך בני המשפחה נותרים חסרי כוחות קסם. מירבל בורחת ממשפחתה, שמתחילה בחיפושים אחריה. כמה שעות לאחר מכן, אבואלה מוצאת את מירבל הבוכה על גדת הנהר בו פדרו נהרג ומסבירה לה איך בעקבות הסיפור הטרגי שלה היא התעלמה מההרס שגרמה לבני משפחתה עם דרישותיה. מירבל ואבואלה משלימות. ברונו חוזר לחיק המשפחה, ויחד עם תושבי הכפר הקסיטה נבנית מחדש. מירבל מתקינה ידית חדשה לדלת הראשית, ובכך כוחות הקסם חוזרים למשפחה. בנובמבר 2016, לין-מנואל מירנדה חשף שג'ון לאסיטר, בזמנו המנכ"ל של אולפני ההנפשה של וולט דיסני, הציג לפניו רעיון של פרויקט אנימציה, לצד ביירון האוורד. מירנדה ציין שכאשר הוא הצטרף לעבודה על הפרויקט הוא כבר היה בשלבי הכנה מוקדמים. ב-29 בינואר 2020, פורסם כי אולפני ההנפשה של וולט דיסני מכינים סרט אנימציה חדש המתמקד במשפחה לטינית, ותהיה זאת הפעם הראשונה בה סרט אנימציה של דיסני מתמקד בדמויות לטיניות. ביירון האוורד וג'ארד בוש, אשר עבדו על הסרט "זוטרופוליס", נבחרו לביים את הסרט הנוכחי, כאשר קלארק ספנסר ואיווט מרינו פלורס נבחרו להפיק את הסרט. בוש גם נבחר לשמש כתסריטאי של הסרט יחד עם צ'ריס קסטרו סמית. ב-17 ביוני 2020, נחשף שמו של הסרט. נמסר אז כי הסרט יתמקד בנערה רגילה אשר שייכת למשפחה לטינית קסומה. כאשר מספר כתבות אמרו שהסרט יתרחש בברזיל, לין-מנואל מירנדה חשף כי עלילת הסרט תתרחש למעשה בקולומביה, וכמו כן, כי מירנדה יכתוב את השירים לסרט. באותו יום נחשף כי קסטרו סמית תביים את הסרט בנוסף לכתיבת התסריט. ב-30 ביולי 2020 חברת וולט דיסני הכריזה על תאריך הפצת הסרט בקולנוע. הסרט יצא לאקרנים בארצות הברית ב-24 בנובמבר 2021 בהפצת סרטי אולפני וולט דיסני. ערך מורחב – Encanto (פסקול) ביוני 2020, חשף מירנדה כי הוא הולך לכתוב את המוזיקה של הסרט, כולל 8 שירים מקוריים באנגלית ובספרדית. לאחר הקרנת הבכורה של הסרט, הוא סיכם כי הוא כתב שירים לסרט ממש בתחילתו. ב-8 בספטמבר 2021, נודע כי ג'רמיין פרנקו, שהלחינה את שירי הסרט "קוקו" משנת 2017, החלה להלחין את שירי הסרט. פסקול הסרט של "אנקנטו" שוחרר ב-19 בנובמבר 2019. הפסקול זכה להצלחה מסחררת, הוא ניצב בראש פסגת הבילבורד 200 – הפסקול השישי המגיע להישג זה. שישה משיריו נכנסו למצעד הבילבורד הוט 100, ביניהם "We Don't Talk About Bruno" שהגיע למקום הראשון – המיקום הגבוה ביותר אליו הגיע שיר של דיסני במאה ה-21 במצעד זה. בנוסף השיר הגיע למקום הראשון במצעד הבריטי. שאר השירים המקוריים גם צעדו במצעד. כמו כן, השיר Dos Oruguitas מועמד לפרס האוסקר לשנת 2021. אתר האינטרנט הרשמי של אנקאנטו אתר האינטרנט הרשמי של אנקאנטו (בגרמנית) אנקאנטו, ברשת החברתית אקס (טוויטר) אנקאנטו, ברשת החברתית אינסטגרם "אנקאנטו", במסד הנתונים הקולנועיים IMDb (באנגלית) "אנקאנטו", באתר AllMovie (באנגלית) "אנקאנטו", באתר Rotten Tomatoes (באנגלית) "אנקאנטו", באתר Metacritic (באנגלית) "אנקאנטו", באתר דיסני+ סרטים (באנגלית) "אנקאנטו", במסד הנתונים הקולנועיים KinoPoisk (ברוסית) אנקאנטו, במיזם "אישים" לתיעוד היצירה הישראלית June 17, 2020, Exclusive: Byron Howard and Jared Bush to Direct ‘Encanto’ For Walt Disney Animation Studios, The DisInsider Buchanan, Kyle (15 בנובמבר 2016). "Lin-Manuel Miranda Reveals He's Making a Secret Disney Film". Vulture. ארכיון מ-17 בנובמבר 2016. נבדק ב-16 בנובמבר 2016. {{cite web}}: (עזרה) "Lin-Manuel Miranda talks about 'Hamilton!' coming soon on Disney+ l GMA". Youtube. 22 ביוני 2020. ארכיון מ-10 ביולי 2020. נבדק ב-22 ביוני 2020. {{cite web}}: (עזרה) Evans, Greg (22 ביוני 2020). "Lin-Manuel Miranda Confirms New Disney Animated Movie Set In Colombia". Deadline Hollywood. ארכיון מ-22 ביוני 2020. נבדק ב-22 ביוני 2020. {{cite web}}: (עזרה) הכרזה על תאריך הפצת הסרט, בטוויטר של אולפני ההנפשה של וולט דיסני, 11 בדצמבר 2020 הכרזה על הפצת הסרט, באינסטגרם של חברת וולט דיסני, 11 בדצמבר 2020 Evans, Greg (22 ביוני 2020). "Lin-Manuel Miranda Confirms New Disney Animated Movie Set In Colombia". Deadline Hollywood. ארכיון מ-22 ביוני 2020. נבדק ב-22 ביוני 2020. {{cite web}}: (עזרה) Ordona, Michael (1 בדצמבר 2021). "'Encanto': A melange of music, magic and a dash of Miranda". Los Angeles Times. ארכיון מ-3 בינואר 2022. נבדק ב-3 בינואר 2022. {{cite web}}: (עזרה) Bush, Jared [@thejaredbush]. "I feel so lucky to be surrounded by amazing artists all collectively bringing a new story to life. DAY ONE of score recording is such an incomparable highlight. This score is a triumph. Can't wait to share who wrote it and for you all to hear it and cry your eyes out.❤️🦋#Encanto" (Tweet) – via Twitter. @filmmusicrep (10 בספטמבר 2021). "'Dora and the Lost City of Gold' & 'Tag' composer Germaine Franco scores Walt Disney Animation Studios' 'Encanto'" (Tweet) – via Twitter. {{cite web}}: (עזרה) Messer, Lesley (10 בספטמבר 2021). "'Encanto': All the details of Disney's new film revealed". Good Morning America. ארכיון מ-10 בספטמבר 2021. נבדק ב-10 בספטמבר 2021. {{cite web}}: (עזרה) "Encanto's We Don't Talk About Bruno becomes first Disney song to reach UK No 1". The Guardian (באנגלית). 21 בינואר 2022. ארכיון מ-25 בינואר 2022. נבדק ב-2022-01-21. {{cite web}}: (עזרה) Trust, Gary (31 בינואר 2022). "'We Don't Talk About Bruno', From 'Encanto', Hits No. 1 on Billboard Hot 100". Billboard. ארכיון מ-31 בינואר 2022. נבדק ב-2022-01-31. {{cite journal}}: (עזרה) Shaw, Lucas (1 במרץ 2022). "TikTok Made 'Encanto' the First Disney Hit of the Streaming Age". Bloomberg. ארכיון מ-20 במרץ 2022. נבדק ב-20 במרץ 2022. {{cite web}}: (עזרה) "Winners announcement of the 37th Imagen Awards". נבדק ב-22 בפברואר 2023. {{cite web}}: (עזרה) "Nominees announcement of the 37th Imagen Awards". נבדק ב-22 בפברואר 2023. {{cite web}}: (עזרה)